Kapitalizmi për ekonomistin Thomas Piketty
Tema e pabarazisë së të ardhurave e bën librin ekonomik të francezit Thomas Piketty shumë të suksesshëm
Është një libër që nuk ia merrte mendja njeriu që do të ishte aq i suksesshëm – duke e vënë një ekonomist francez në dritën e famës dhe mundësinë për një kandidaturë për çmimin Nobel. Libri i Thomas Piketty-t shqyrton historinë e pabarazisë në Shtetet e Bashkuara dhe Evropë që nga shekulli i 18-të. Më shumë se 100,000 kopje të librit janë shitur në Shtetet e Bashkuara, por në vazhdim do të shohim se libri ka edhe kritikët e tij. Numri një në listën e librave të gazetës “The New York Times” për librat e bazuar në ngjarje të vërteta – i Thomas Piketty-t, u shitën të gjitha kopjet javën e parë në faqen Amazon në internet. Libri paraqet një arsyetim bindës për diçka që shumë kanë patur dyshime– se të pasurit po pasurohen më shumë. Nëse nuk veprojmë, thotë Piketty, do të bëhet më keq. Duke analizuar të dhënat për taksat që në fillimin e epokës industriale, teoria kryesore e Piketty-t është se, me kalimin e kohës, kapitali ose pasuria rritet më shpejt se sa prodhimi ekonomik; por, debati përqëndrohet tek zgjidhjet politike të autorit - në mesin e tyre - një taksë globale mbi pasurinë. Kritikët thonë se masa të tilla ndëshkuese do t’i dëmtonin të gjithë. Stan Veuger studjues i ekonomisë politike në qendrën hulumtuese konservatore American Enterprise Institute. Zoti Veuger argumenton se shumë nga akumulimi i pasurisë në Shtetet e Bashkuara ka ndodhur për shkak të rritjes së pronësisë së shtëpive; por, të tjerë thonë se kjo nuk llogarit rritjen e përqendrimit të pasurisë mes të privilegjuarve. David Stasavage është profesor për politikat në Universitetin e Nju Jorkut. Edhe ekonomitë në zhvillim nuk përjashtohen. Në Kinë, Piketty thotë se rritja negative e popullsisë do të shkaktojë armiqësi mes të pasurve dhe të varfërve. Piketty shpreson se libri do të nxisë më shumë diskutime. Me këtë pajtohet edhe profesori i universitetit “Yale” Robert Shiller, i cili, pasi fitoi çmimin Nobel në ekonomi, i tha Zërit të Amerikës se rritja e pabarazisë në të ardhurat është problemi më i madh me të cilin përballet bota. Libri i Thomas Piketty-t, rreth 700 faqe, nuk i lehtë në lexim, por si admiruesit, edhe kritikët thonë se ai patjetër që do të nxisë diskutime gjatë vitit zgjedhor në Amerikë, që ka gjasa të dominohet nga çështjet ekonomike.